stanford-oval/wikipedia huggingface dataset:
Oriana Fallaci

Oriana Fallaci.
Iranin presidentti Abolhassan Banisadr ja Oriana Fallaci.
Oriana Fallaci (29. kesäkuuta 1929 Firenze, Italia – 15. syyskuuta 2006 Firenze, Italia) oli italialainen toimittaja ja kirjailija. Hän asui viime vuodet ennen kuolemaansa New Yorkissa, mutta kuoli kotiseuduillaan Firenzessä, Italiassa, 77 vuoden ikäisenä.
Fallaci nousi maineeseen toimittajana, jonka haastatteluista ei kukaan uskaltanut kieltäytyä. Hän oli uransa alkupuolella sotakirjeenvaihtajana Vietnamissa ja Libanonissa. Libanonista hän kirjoitti myös laajan kirjan. Fallaci on myös kirjoittanut uutistapahtumien ympärille kietoutuvia esseitä ja romaaneja.
Hänen haastattelemiaan maailmanpolitiikan huippunimiä olivat Henry Kissinger, Ngyen Van Thieu, General Giap, Golda Meir, Jasser Arafat, Jordanian kuningas Hussein, Indira Gandhi, Ali Bhutto, Ajatollah Ruhollah Khomeini, Willy Brandt, Pietro Nenni, Mohammad Reza Pahlavi, arkkipiispa Makarios III, Sheikh Mujibur Rahman ja Alexandros Panagoulis.
Uransa alkupuolella Fallaci kävi Suomessa markkinoimassa kirjaansa.
Syyskuun 11. iskujen jälkeinen kausi

Syyskuun 11. päivän terroritekojen jälkeen Fallachistä tuli äänekäs islamin vastustaja. Fallacin tavaramerkiksi muodostunut rohkeus sai uusia ulottuvuuksia ja uusia kuulijoita, kun hän vuosien hiljaisuuden jälkeen alkoi puhua islamin vaaroista. Muutama viikko New Yorkin World Trade Centerin tuhon jälkeen syksyllä 2001 hän julkaisi pamfletin La rabbia e l'orgoglio (Raivo ja ylpeys). Kirjaa myytiin Italiassa yli miljoona kappaletta, mutta se herätti syytöksiä rasismista ja vihan lietsonnasta muslimeja vastaan. Pamfletissa Fallaci kirjoitti, että muslimit "lisääntyvät kuin rotat" ja sanoi että "Allahin lapset viettävät aikaansa takapuoli pystyssä, rukoillen viisi kertaa päivässä".
Vuonna 2004 ilmestyi kirja La forza della ragione (Järjen voima), jossa Fallaci lanseerasi käsitteen "Eurabia" ja sanoi, että maanosa on myynyt itsensä ja myy itseään viholliselle kuin prostituoitu. Italiassa ja Sveitsissä Fallacia syytettiin kiihottamisesta uskonryhmää vastaan.
Fallacista tuli viimeisinä vuosinaan vakaamuksellinen sosiaalikonservatiivi, joka vastusti aborttia (poislukien raiskauksesta aiheutuneen raskauden keskeytyksessä), eutanasiaa, samaa sukupuolta olevien avioliittoa ja samaa sukupuolta olevien parien adoptio-oikeutta.
Teoksia

I sette peccati di Hollywood (1956)
Il sesso inutile (1961)
Penelope alla guerra (1962)
Gli antipatici (1963)
Se il sole muore (1965)
Niente e così sia (1969)
Quel giorno sulla luna (1970)
Intervista con la storia (1974)
Lettera a un bambino mai nato (1975) (Suom. Kirje lapselle, joka ei koskaan syntynyt)
Un uomo (1979) (Suom. Mies)
Insciallah (1990) (Suom. Inshallah)
La rabbia e lorgoglio (2001)
La forza della ragione (2004)
Oriana Fallaci intervista Oriana Fallaci (2004)
Oriana Fallaci intervista sé  stessa - L'Apocalisse (2005)
A Man (1979)
The Seven Sins of Hollywood (alkusanat Orson Welles) (1958)
The Useless Sex: Voyage around the Woman (1961)
Penelope at War (1962)
Limelighters (1963)
The Egotists: Sixteen Surprising Interviews (1963)
Inshallah
If the Sun Dies
Interview With History (1976)
Letter to a child never born
Nothing, and so be it
The Rage and The Pride (La Rabbia e lOrgoglio (2001)
The Force of Reason (2004)
Aiheesta muualla

Oriana Fallacin muistokirjoitus Helsingin Sanomissa
New Yorker, The Agitor
Obi Metzger

| Henkilötiedot |
| --- | --- | --- |
Koko nimi: Sam Obi Metzger Jr.
Syntymäaika: 7. syyskuuta 1987 (ikä 37)
Syntymäpaikka: Freetown, Sierra Leone
Pelipaikka: hyökkääjä
Pituus: 173 cm
Seura
Seura:  Atlantis
Seurat
| Vuodet | Seura | O (M) |
| 2003 2004 2004 2005–2008 2009 2009–2010 2010 2011–2012 2013 |  Ports Authority  Mighty Blackpool  Racing Beirut  Atlantis  PP-70  Topvar Topoľčany  Viikingit  Haka  Viikingit | 6 (4) 0 (0) 21 (14) 45 (12) 22 (8) 11 (5) 8 (6) 46 (8)  25 (5) |
Maajoukkue
| 2005– |  Sierra Leone | 2 (0) |
 Seurajoukkueuran tilastot kattavat vain kansalliset sarjat, päivitetty 29. toukokuuta 2011.  Maajoukkueuran tilastot päivitetty 29. toukokuuta 2011.
Sam Obi Metzger Jr. (s. 7. syyskuuta 1987 Freetown, Sierra Leone) on sierraleonialainen jalkapalloilija, pelipaikaltaan hyökkääjä. Hän on pelannut pitkään Suomessa ja edusti Veikkausliigassa FC Hakaa kausina 2011–2012.
Ura

Metzger pelasi ensimmäinesä vuotenaan 2003 Sierra Leonen pääsarjassa Ports Authorityn joukkueessa, tehden kuudessa ottelussa neljä maalia. Vuonna 2004 hän siirtyi Mighty Blackpooliin, josta hän jatkoi  libanonilaiseen Racing Beirutiin. Hän teki seurassa 21 ottelussa 14 maalia. Vuonna 2006 Metzger siirtyi Ykkösessä pelaavaan Atlantikseen. Hän pelasi seurassa 96 ottelua, joissa syntyi 30 maalia.
Vuonna 2009 hän pelasi Kakkosessa PP-70:ssä 22 ottelua. Huhtikuussa 2009 hän siirtyi Slovakian toiselle sarjatasolle Topvar Topoľčanyyn. Elokuussa 2010 Mezger siirtyi Ykkösessä pelaavaan Viikinkeihin. Hän teki kahdeksassa ottelussa kuusi maalia ja hänet valittiin lokakuun Ykkösen pelaajaksi. Marraskuussa 2010 Metzger teki 1+1-vuotisen sopimuksen Veikkausliiga-seura Valkeakosken Hakan kanssa. Hän debytoi Veikkausliigassa sarjan avauskierroksella ja teki ensimmäisen maalinsa seuraavassa ottelussaan.
Maajoukkueura

Vuonna 2003 hän osallistui Sierra Leonen juniorimaajoukkueen kanssa Suomessa järjestettyihin alle 17-vuotiaiden MM-kilpailuihin, jossa hän pelasi kaikki kolme alkulohkon ottelua Espanjaa, Yhdysvaltoja ja Etelä-Koreaa vastaan. A-maajoukkueessa hän debytoi syyskuussa 2008 Guinea-Bissauta vastaan.
Yksityiselämä

Metzger syntyi Freetownissa. Hänen isänsä Obi Metzger Sr. on myös Sierra Leonen entinen maajoukkuepelaaja ja sen entinen päävalmentaja.
Pahan maailman oireyhtymä

Pahan maailman oireyhtymä on George Gerbnerin käsite kuvaamaan ilmiötä, jossa massamedian väkivaltaan liittyvä sisältö saa katsojat uskomaan maailman olevan vaarallisempi kuin se todellisuudessa onkaan. Julma maailma -syndrooma on yksi tärkeimmistä kultivaatiomallin johtopäätöksistä. Gerbner edelläkävijänä tutki television kielteisiä vaikutuksia yhteiskuntaan ja väitti, että ihmiset jotka katselevat televisiota ovat taipuvaisia ajattelemaan, että maailma on pelottava ja tyly paikka. On osoitettu suora yhteys television katselumäärän ja maailmaan kohdistuvan pelon määrän välillä, vaikkakin saattaa toisaalta olla, että maailmaa pelkäävät ihmiset saattavat todennäköisemmin vetäytyä maailmasta ja puolestaan viettää enemmän aikaa sisätiloissa, harrastaen yksinäistä toimintaa, kuten television katselua.
Mielipiteillä, käsityksillä ja asenteilla, joita katsojat muodostavat television ääressä on suora vaikutus siihen, kuinka he kokevat todellisen maailman. He heijastelevat ja viittaavat yleisimpiin käsityksiin sekä toistuviin viesteihin, joiden ajattelevat vaikuttavan todelliseen elämäänsä. Gerbner on sanonut: ”Se, joka kertoo tarinat kulttuurista, todella hallitsee ihmisen käyttäytymistä. Aiemmin tämä taho oli vanhemmat, koulu, kirkko ja yhteisö. Nyt taho on kourallinen monikansallisia finanssiryhmittymiä, joilla ei ole mitään sanottavaa, mutta sen sijaan heillä on paljon mitä myydä.”
Gerbner väittää, että oireyhtymän leviäminen on voimistunut ajan kuluessa. Hän kuvailee, miten uudet teknologiat, kuten videot, DVD, ja kaapelitelevisio eivät ole ristiriidassa kultivaatioteorian kanssa, vaan todellisuudessa mahdollistavat täydellisemmän pääsyn viesteihin ja toistuvien viestien leviämisen, vaikkakin laajempi pääsy Internetiin saattaa toimia vastavaikuttimena. 1930-luvulla behavioristiset mallit nimeltään Payne Fund -tutkimukset (en:Payne Fund Studies) osoittivat, että massamedian vaikutus ihmisten käyttäytymiseen on huomattava. Mallia kutsutaan myös taikaluoti- eli lääkeruiskuteoriaksi: ihmisiin ruiskutetaan massamedian luomia sopivia viestejä ja ideoita.
Pahan lähettiläät

| Pahan lähettiläät> One False Move |
| --- | --- |

Ohjaaja:  Carl Franklin
Käsikirjoittaja:   Billy Bob Thornton  Tom Epperson 
Tuottaja:   Jesse Beaton  Ben Myron 
Säveltäjä:  Pete Haycock
Kuvaaja:  James L. Carter
Valmistustiedot
Valmistusmaa:  Yhdysvallat
Tuotantoyhtiö:  IRS Media
Levittäjä:  I.R.S. Records Netflix
Ensi-ilta:  1992
Kesto:  101 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Pahan lähettiläät (One False Move) on Carl Franklinin ohjaama yhdysvaltalainen independent-elokuva vuodelta 1992. Sen ovat käsikirjoittaneet Billy Bob Thornton ja Tom Epperson. Thornton esittää myös yhtä pääosaa, ja muita keskeisiä rooleja näyttelevät Bill Paxton, Cynda Williams ja Michael Beach. Elokuvan äänileikkaajana toimi suomalainen Paul Jyrälä.
Pessimistisessä jännityselokuvassa rikolliskolmikko pakenee huumediileriä USA:n länsirannikolta keskilänteen, Arkansas’n osavaltion pikkukaupunkiin. Siellä omalaatuinen šeriffi joutuu konfliktiin Los Angelesista tulleiden etsivien kanssa huomattuaan, että rikolliskolmikon naispuolinen jäsen on hänelle ennestään tuttu.
The New York Timesin kriitikot valitsivat Pahan lähettiläät vuonna 2004 yhdeksi kaikkien aikojen tuhannesta parhaasta elokuvasta maailmassa.
Osaava, avautuva ja uudistuva Suomi

Osaava, avautuva ja uudistuva Suomi – Suomi maailmantaloudessa -selvityksen loppuraportti on globalisaatioraportti, jonka valtioneuvoston asettama ohjausryhmä julkaisi 9. marraskuuta 2004.
Raportissa tarkastellaan globalisaation uuden vaiheen asettamia haasteita Suomelle ja sitä, millä tavoin haasteisiin pitäisi vastata. Raportissa hahmotellaan strategiaa, jolla Suomi pystyy hyödyntämään globalisaation tuomat uudet mahdollisuudet ja torjumaan kovenevaan kilpailuun liittyviä uhkia. Hahmoteltu strategia perustuu osaamisen vahvistamiseen, talouden ja yhteiskunnan avoimuuden lisäämiseen ja ennen kaikkea uudistumiseen. Raportin painopiste on koulutus- ja innovaatiojärjestelmien vahvistamista koskevissa ehdotuksissa. Tämän ohella tarkastellaan hyödyke- ja työmarkkinoiden sekä julkisen sektorin toimintaa ja tehdään ehdotuksia niiden toimivuuden parantamiseksi.
Raportti herätti julkaisunsa aikana huomattavaa kohua, koska siinä esitettiin mm. palkkojen alentamista irtisanomisten vaihtoehdoksi. Raportin esittämien toimenpiteiden tarpeellisuutta on puolustettu mm. tarpeella varautua Suomea uhkaavaan eläkepommiin.
Raportin keskeisiä ehdotuksia > Koulutusjärjestelmä

Peruskoulujen oppilaskohtaisia resursseja on lisättävä, kun ikäluokat pienenevät. Samalla on karsittava kouluverkkoa, jotta se olisi tehokkaampi. Opettajien työolosuhteita on kehitettävä.
Nuorisoasteen koulutukselta halutaan ammatillisen koulutuksen profiilin nostamista. Lukio-opetuksen ja ammatillisen opetuksen yhteistyötä pitää lisätä.
Sekä peruskoulussa että toisella asteella on kiinnitettävä huomiota koulutuksen korkeaan laatuun määrien sijasta.
Yliopistojen laatua ohjataan muuttamalla entistä suurempi osa yliopistojen rahoituksesta kilpailtavaksi. Yliopistojen taloudellista autonomiaa on lisättävä ja jatko-opinnoista on tehtävä maksullisia. Yliopistojen pitää myös erikoistua tai verkostoitua niin, että ne ovat riittävän suurien ja kriittisen massan omaavien keskittymiä.
Ammattikorkeakoulujen roolia ja työnjakoa on selkiytettävä niin, että ammattikorkeakoulujen tehtävä on tiedon ja teknologiasovellusten sekä osaamisen levittäminen elinkeinoelämään ja yhteiskuntaan. Ammattikorkeakouluverkkoa on karsittava.
Aiheesta muualla

Osaava, avautuva ja uudistuva Suomi Valtioneuvoston kanslian sivusto.  31.12.2004. Arkistoitu 15.10.2007. Viitattu 2.2.2012.
Yliopistoliitot: Globalisaatioraportti unohtui
Globalisaatioraportti unohtaa julkisen sektorin merkityksen kilpailukyvylle - Tehy
Olen Finni

| Olen Finni |
| --- | --- |
 Sarjan logo
Tyyli:  sketsiviihde
Kestoaika:  22 min / jakso
Pääosissa:  Heikki Kinnunen Jouko Klemettilä Merja Larivaara
Alkuperämaa:   Suomi
Verkko:  MTV3
Esitetty:  31. lokakuuta 1996 – 1997
Tuotanto
Tuottaja(t):  Pertsa Reponen
Käsikirjoittaja(t):  Pertsa Reponen
Aiheesta muualla
IMDb 
Olen Finni on vuosina 1996–1997 MTV3:lla lähetetty suomalainen sketsisarja. Sarjan käsikirjoitti Pertsa Reponen.
Näyttelijät

Heikki Kinnunen
Jouko Klemettilä
Merja Larivaara
Okružnajan metroasema

Okružnaja (ven. Окружная) on yksi Moskovan metron asemista. Se avattiin 22. maaliskuuta 2018.
Nina Mya

| Nina Mya |
| --- | --- |
 Closure -levyn kansikuva 2016
Henkilötiedot
Koko nimi:  Nina Höynälä
Syntynyt: 15. marraskuuta 1989 (ikä 34)
Ammatti:  Laulaja, säveltäjä, opettaja
Muusikko
Aktiivisena:  2008–
Palkinnot
 Vuoden Solisti 2011 Young Nordic Jazz Comets, Vuoden Taiteilija 2012 Pori Jazz Festival 
Aiheesta muualla
Kotisivut
  [ Muokkaa Wikidatassa ] [ ohje ]  
Nina Mya (s. 1989) on suomalainen jazzlaulaja, säveltäjä ja laulunopettaja.
Taustaa

Nina Mya (oik. Nina Höynälä) on kotoisin Torniosta. Hän aloitti musiikkiopintonsa jo lapsena klassisen pianon ja pop/jazz-laulutuntien merkeissä. Ollessaan vain 18-vuotias hän pääsi opiskelemaan Sibelius-Akatemian arvostetulle jazzosastolle, jossa häntä ovat opettaneet muun muassa Jukkis Uotila, Jenny Robson ja Riitta Paakki. Mya on valmistunut musiikin maisteriksi ja instrumenttipedagogiksi Sibelius-Akatemiasta vuonna 2015.
Levytykset

Flying Solo (2012)
Our Time (2014)
Closure (2016)
Ilmavoimien Big Band: Waves (2016)
Kaira: Kaira (2017)
Aiheesta muualla

www.ninamya.com
www.facebook.com/ninamyamusic
On Kristus omillensa

Kuule sä Eevan lapsi on Gustaf Skinnarin hengellinen laulu Skinnarin kokoelmassa 'Jumalan lasten Rukous-, Ylistys- ja Kiitos-Wirsiä matkustaissamme elämän tietä läpi wihollisen maan Paratiisiin' vuodelta 1894.
Laulun melodia löytyy virsikirjasta (virsi 195) ja se on toisinto Kalannista.
Laulu on käännetty englanniksi O child of Eve, remember ja ruotsiksi Hör på du barn av Eva.
Siionin laulut -kokoelman versio on Niilo Rauhalan uudelleen kirjoittama laulu, johon on vaihdettu uusi sävelmä (suomalainen toisinto tanskalaisesta koraalista). Näin laulun toivotaan tulevan jälleen käyttöön, sillä vanhahtavien sanojensa takia se oli jäänyt seuralauluna vähälle käytölle.
Julkaistu

Siionin laulut nro 217 'On Kristus omillensa'
Siionin matkalaulut nro 134 'Jos etsit ihmislapsi'
Virsikirja ja Hengellisiä lauluja nro 706
Sions Sånger nro 165
Songs and Hymns of Zion nro 551
Nothing Else Matters

| ”Nothing Else Matters” Metallica |
| --- | --- | --- |

Singlen tiedot
 Albumilta: Metallica
 Äänitetty : 30. toukokuuta 1991, One on One Studios
 Julkaistu: 20. huhtikuuta 1992
 Formaatti: CDS, MC, LP
 Tekijä(t): James Hetfield, Lars Ulrich
 Tuottaja(t): Bob Rock, James Hetfield, Lars Ulrich
 Tyylilaji: thrash metal
 Kesto: 06.28
 Levy-yhtiö: Elektra
Metallican muut singlet
| ”The Unforgiven” 1991 | ”Nothing Else Matters” 1992 | ”Wherever I May Roam” 1992 |
Nothing Else Matters (suom. millään muulla ei ole väliä) on kappale thrash metal -yhtye Metallican vuoden 1991 albumilla Metallica. Se on julkaistu myös singlenä vuonna 1992.
”Nothing Else Matters” on yksi yhtyeen tunnetuimmista kappaleista. Se tunnetaan varsinkin alkusoinnuistaan ja kitarasoolostaan. Se on Metallican harvoja rauhallisia balladeja. James Hetfield äänitti kappaleeseen sekä komppi- että soolokitarat.
Kappale on myös mukana Guitar Hero: Metallica -pelissä.
Nothing Else Mattersin video esitettiin MTV:lla 26. helmikuuta 1992.
Suomalainen metalliyhtye Apocalyptica levytti kappaleesta coverin vuonna 1998 ja se julkaistiin yhtyeen toisella albumilla Inquisition Symphony.  Apocalyptican versio kappaleesta soi televisiosarjassa Wednesday sarjan vuonna 2022 julkaistulla ensimmäisellä tuotantokaudella.
Kappale on ylittänyt miljardin kuuntelun rajan Spotifyssä.
Nothing Else Matters ’99

Kappaleesta julkaistiin uusintasingle vuoden 1999 livealbumilta S&M.
| ”Nothing Else Matters ’99” Metallica |
| --- | --- | --- |

Singlen tiedot
 Albumilta: S&M
 Julkaistu: 22. marraskuuta 1999
 Formaatti: CDS
 Tuottaja(t): Bob Rock, Jamse Hetfield, Lars Ulrich, Michael Kamen
 Tyylilaji: rock
 Kesto: 06.47
 Levy-yhtiö: Elektra
Metallican muut singlet
| ”Die, Die My Darling” 1999 | ”Nothing Else Matters” 1999 | ”No Leaf Clover” 2000 |
Albumijulkaisut

Metallica (1991)
Live Shit: Binge & Purge (liveboksi, 1993)
S&M (live, 1999)
Kappaleet

| USA:n kasetti |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Nothing Else Matters | 6.30 |  |  |  |  |  |  |  |
| 2. | Enter Sandman (Live)  | 5.26 |  |  |  |  |  |  |  |
| Kansainvälinen single |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Nothing Else Matters | 6.30 |  |  |  |  |  |  |  |
| 2. | Enter Sandman (Live)  | 5.26 |  |  |  |  |  |  |  |
| 3. | Harvester of Sorrow (Live)  | 6.02 |  |  |  |  |  |  |  |
| 4. | Nothing Else Matters (Demo)  | 5.52 |  |  |  |  |  |  |  |
| Live at Wembley Stadium, Lontoo, 20>  huhtikuuta 1992 |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Enter Sandman | 5.39 |  |  |  |  |  |  |  |
| 2. | Sad But True | 5.30 |  |  |  |  |  |  |  |
| 3. | Nothing Else Matters | 6.17 |  |  |  |  |  |  |  |
Aiheesta muualla

Metallica - Nothing Else Matters (Official Music Video) YouTubessa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Nothing Else Matters
Käännös suomeksi
On Dey Azz

| On Dey Azz Dougie D |
| --- | --- | --- |

Studioalbumin tiedot
 Julkaistu: 12. joulukuuta 2007
 Formaatti: 2CD
 Tyylilaji: rap
 Levy-yhtiö: SoSouth
Dougie D muut julkaisut
| Grown Man Shit 2004 | On Dey Azz 2007 | Da Realest Guerilla Of Da Maab 2010 |
On Dey Azz on Dougie Dn kolmas studioalbumi, joka julkaistiin 12. joulukuuta 2007. Albumin toinen levy on Slowed & Chopped -versio.
Kappaleet > CD 1

Intro – Drop 1
Get 'Em
Talk 2 U
Forget Me
Told U
Wuz Hapnin’
Boss Mack
Drop 2
Rid-N-Slab (feat. Lil’ B)
Trunck Knock (feat. Big Pup)
Pride n My Ride (feat. T4, AR0 & Showtyme)
Da Souf (feat. Yung Redd)
Gangstaz Prayer” (feat. E-Man & CJ Da DJ)
Breathe (feat. JB & Black Mike)
Look at Us Now (feat. Mr. Remixx)
Outro – Drop 3
Nothing Compares to You (Santa Cruzin kappale)

| ”Nothing Compares to You” Santa Cruz |
| --- | --- | --- |

Singlen tiedot
 Albumilta: Screaming for Adrenaline
 B-puoli: ”Alive (Live)”
 Julkaistu: 28. elokuuta 2013
 Tekijä(t): Archie Cruz Johnny Cruz
 Tuottaja(t): Ilkka Herkman
 Tyylilaji: hard rock, glam metal
 Kesto: 05.52
 Levy-yhtiö: Spinefarm Records
Santa Cruzin muut singlet
| ”Relentless Renegades” 2013 | ”Nothing Compares to You” 2013 | ”We Are the Ones to Fall” 2014 |
Nothing Compares to You on suomalaisen Santa Cruz -yhtyeen kappale, joka julkaistiin toisena singlenä yhtyeen debyyttialbumilta Screaming for Adrenaline 28. elokuuta 2013.
Kappale on yhtyeen laulaja Archie Cruzin ja kitaristi Johnny Cruzin kirjoittama. Kappaleen on tuottanut Ilkka Herkman. ”Nothing Compares to You” oli yksi yhtyeen alkuaikojen soitetuimpia kappaleita kiertueilla. Singlen B-puolena julkaistiin liveversio yhtyeen kappaleesta ”Alive”. Kappaleen musiikkivideo julkaistiin videopalvelu YouTubessa 30. elokuuta 2013 ja sen on ohjannut Tuomas Jaakola.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Nothing Compares to You | Kuosmanen, Parkkonen | 5.52 |  |  |  |  |  |  |
| 2. | Alive (Live) | Kuosmanen, Parkkonen | 3.42 |  |  |  |  |  |  |
|  |  |  | 9.34 |  |  |  |  |  |  |
Kokoonpano > Muusikot

Arttu ”Archie Cruz” Kuosmanen – laulu, kitara
Joonas ”Johnny Cruz” Parkkonen – kitara, taustalaulu
Mitja ”Middy Cruz” Toivonen – basso, taustalaulu
Tapani ”Tazzy Cruz” Fagerström – rummut, taustalaulu
Kokoonpano > Tuotanto

Ilkka Herkman – tuottaja
Kokoonpano > Musiikkivideo

Tuomas Jaakola – ohjaaja, editointi
Orvola

Orvola on muun muassa seuraavien suomalaisten henkilöiden sukunimi:
Heikki Orvola (s. 1943), muotoilija, lasi- ja tekstiilitaiteilija, professorin arvonimi
Jouko Orvola (s. 1941), yrittäjä ja yritysjohtaja, teollisuusneuvos
| --- | --- |
: Tällä täsmennyssivulla luetellaan henkilöitä, joilla on sama sukunimi.
Oksjärvi (Hämeenlinna, Oksjärvenkulma)

| Oksjärvi |
| --- | --- |
Valtiot:  Suomi
Koordinaatit:  61°11′47″N, 24°49′24″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kukkian reitin valuma-alue (35.78)
Laskujoki:  oja Alanneeseen 
Järvinumero:  35.788.1.006
Mittaustietoja
Pinnankorkeus:  90,1 m  
Rantaviiva:  21,82 km  
Pinta-ala:  2,25636 km²   
Saaria:  12 
 fiOksjärvi 
Oksjärvi  on Kanta-Hämeessä Hämeenlinnassa  sijaitseva järvi.
Maantietoa

Järven pinta-ala on 226 hehtaaria eli 2,3 neliökilometriä ja se on 4,0 kilometriä pitkä ja 1,5 kilometriä leveä. Järvellä on kartan mukaan 12 saarta. Sen rantaviivan pituus on 21,8 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Pitkälänojan valuma-alueeseen (35.788) se kuuluu. Järven vedenpinnan korkeus on 90,1 metriä mpy.
On Every Street

| On Every Street Dire Straits |
| --- | --- | --- |

Studioalbumin tiedot
 Äänitetty : marraskuu 1990 - toukokuu 1991, Air Studiot, Lontoo
 Julkaistu: 10. syyskuuta 1991
 Tuottaja(t): Mark Knopfler, Dire Straits
 Tyylilaji: Rock
 Kesto: 59.55
 Levy-yhtiö: Vertigo Records
Dire Straitsin muut julkaisut
| Money for Nothing 1988 | On Every Street 1991 | On The Night 1993 |
On Every Street on brittiläisen rock-yhtye Dire Straitsin kuudes ja viimeinen studioalbumi. Se julkaistiin vuonna 1991. Albumi sisältää mm. yhtyeen hitit "Calling Elvis" ja "Heavy Fuel". On Every Street nousi Britannian albumilistan ykköseksi.
Kappaleet

Kaikki kappaleet kirjoittanut Mark Knopfler.
Calling Elvis – 6.26
On Every Street – 5.04
When It Comes to You – 5.01
Fade to Black – 3.50
The Bug – 4.16
You and Your Friend – 5.59
Heavy Fuel – 5.10
Iron Hand – 3.09
Ticket to Heaven – 4.25
My Parties – 5.33
Planet of New Orleans – 7.48
How Long – 3.49
Overtonin ikkuna

Overtonin ikkuna on politiikan tutkimuksessa käytetty käsite, joka viittaa sallittuihin keskustelunaiheisiin. Termin nimi tulee sen keksijältä Joseph P. Overtonilta. Overtonin ikkunassa pyritään luokittelemaan poliittiset ehdotukset sen mukaan, kuinka ne vaikuttavat valtion interventioon ja yksilönvapauksien rajoittamiseen. Ylöspäin y-akselilla mentäessä ehdotukset pyrkivät valtion intervention pienentämiseen ja yksilönvapauksien kasvattamiseen, kun taas alaspäin mentäessä valtion intervention kasvattamiseen ja yksilönvapauksien kaventamiseen.
Overtonin ikkuna. Keskellä on lainsäädännön nykyinen tila, joka voi muuttua kahteen suuntaan.
Overtonin ikkuna voidaan jakaa seuraaviin osiin:
Ennenkuulumaton (unthinkable)
Radikaali (radical)
Hyväksyttävä (acceptable)
Järkevä (sensible)
Suosittu (popular)
Voimassa oleva asian tila (policy)
Jos Overtonin ikkunan toiselta laidalta kannatuspuheenvuorot loppuvat, ikkuna voi kaventua ja siirtyä Y-akselilla toiseen suuntaan. Tällöin aiemmin "järkevänä" pidetyt ehdotukset voivat muuttua "radikaaleiksi", koska nämä mielipiteet eivät enää nauti suosiota.
Oksa

Männyn runko ja oksia.
Oksa (kasvitieteessä ramus) on puun tai pensaan rungosta lähtevä, yleensä monihaarainen haarauma, jossa puun tai pensaan lehdet ja kukat kasvavat.
Aiheesta muualla

Kuvia tai muita tiedostoja aiheesta Oksa Wikimedia Commonsissa